b'\n_START_ARTICLE_\nRaimondas Viskanta\n_START_SECTION_\nBiografija\n_START_PARAGRAPH_\nGim\xc4\x97 1931 m. Marijampol\xc4\x97je, 1944 m. art\xc4\x97jant Raudonoji armijai, kartu su \xc5\xa1eima pasitrauk\xc4\x97 \xc4\xaf Vokietij\xc4\x85, kur po 6 men\xc4\x97sius trukusios kelion\xc4\x97s apsistojo Nynburgo mieste. 1949 m. kartu su \xc5\xa1eima emigravo \xc4\xaf JAV, kur apsistojo Mi\xc4\x8digano valstijos Stokbrid\xc5\xbeo miestelyje. Po met\xc5\xb3 R. Viskanta i\xc5\xa1va\xc5\xbeiavo mokytis \xc4\xaf \xc4\x8cikag\xc4\x85. 1951 m. baig\xc4\x97 vidurin\xc4\x99 mokykl\xc4\x85. V\xc4\x97liau \xc4\xafstojo \xc4\xaf Illinois-Navy Pier universitet\xc4\x85, kur 1955 m. su pagyrimu baig\xc4\x97 bakalauro studijas, o 1956 m. magistro studijas. Baig\xc4\x99s studijas prad\xc4\x97jo dirbti Purdue universitete, kur tyrin\xc4\x97jo \xc5\xa1ilumos mainus._NEWLINE_Savo mokslin\xc4\x99 karjer\xc4\x85 prad\xc4\x97jo, kaip mechanikos in\xc5\xbeinierius Argono nacionalin\xc4\x97je laboratorijoje (Argonne National Laboratory). Dirbdamas laboratorijoje, tuo pa\xc4\x8diu mok\xc4\x97si ir Purdue univeristeto doktorant\xc5\xabroje, kuri\xc4\x85 u\xc5\xbebaig\xc4\x97 1960 metais. 1962 m. tapo Purdue universiteto mechanin\xc4\x97s in\xc5\xbeinerijos profesoriumi. 1986 m. mokslininkui suteiktas nusipelnusio in\xc5\xbeinerijos profesoriaus apdovanojimas. Per savo mokslin\xc4\x97s veiklos metus para\xc5\xa1\xc4\x97 daug mokslini\xc5\xb3 straipsni\xc5\xb3 \xc4\xaf daugiau nei 50 skirting\xc5\xb3 mokslini\xc5\xb3 leidini\xc5\xb3 JAV, Europoje ir Japonijoje.'